"Tā bija elle." Kā vētra Mellužos izpostīja māju, bet saglabāja svarīgāko

Tieši nedēļu pēc postošākās 2024. gada vētras Latvijā esam atbraukuši uz Mellužiem. Šķiet, retais mellužnieks ticis sveikā cauri – daudzi cīnās ar plūdu sekām, citi nopūlas ap īpašumos nogāztajiem kokiem. Dažviet paveras pavisam trakas ainas. Kādā Dārzu ielas mājā jumtu pāršķēlis milzīgs ozols.